钦定古今图书集成/明伦汇编/闺媛典/第041卷 > 张义姑
## 钦定古今图书集成/明伦汇编/闺媛典/第041卷 > 张义姑

按《广西通志》：“张义姑者，桂林卫镇抚张福同母女弟
也。年十五，福卒。福妻刘有子辉，方六岁，家无所遗。张
察刘难久留，一日，语之曰：‘兄不幸遗孤辉，吾张氏女，
义当为张存孤敢复累嫂长贫居哉’！已而刘遂改适
张，亲抚辉，因不嫁，为辉娶妇。生玉，玉生策、简、节，策、节
并膺乡荐，简三子亦继乡举。其长者衡阳令襄奏请”
表义姑节，有诏建坊，旌其门，特祠所居，旁署曰“义姑
祠。”后子孙捷南宫者四人，登贤书者十六人，名公卿
皆为之序传。